Foto: FVV YoXBB matbuot xizmati 2019 yilning 18 iyul kuni soat 16:59da Farg‘ona viloyati Oltiariq tumani “G‘ayrat” MFY hududida joylashgan Gas Refueling MChJga qarashli avtomobillarga gaz quyish shoxobchasida (AGTKSh) yong‘in sodir bo‘layotganligi haqida yong‘in-qutqaruv xizmatiga xabar kelib tushgan. O‘zbekiston Respublikasi FVV YoXBB OAV bilan hamkorlik qilish bo‘linmasi xabarida aytilishicha, voqea joyiga 2 ta yong‘in o‘chirish bo‘linmalari 7 daqiqada yetib borgan. Bo‘linmalarning tezkor harakatlari natijasida yong‘in tezda bartaraf etilgan. Yong‘in oqibatida shoxobchaning 3-kolonkasi, “Umid-1” xususiy korxonasiga tegishli “Cobalt” rusumli avtomobili to‘liq yongan hamda shoxobchaning 8 kv.metr maydonda shift qismi yonib zararlangan. Foto: FVV YoXBB matbuot xizmati Yong‘in o‘chirish bo‘linmasining yetib kelguniga qadar yong‘inni o‘chirishga uringan shoxobcha ishchisi kuyish kuyish tan jarohati olgan. Yong‘inni sababi va moddiy zarar miqdori aniqlanmoqda.